Съдържание

# Шрифт

Служи за вграждане шрифтовете на документа в текущия файл.

За достъп до тази команда...

Изберете раздела Файл - Свойства - Шрифт.

## Вграждане на шрифтове

Отметнете това поле, за да вградите шрифтовете на документа във файла му с цел преносимост между различни компютри. Документите с вградени шрифтове имат по-голям файлов размер, а шрифтовете се използват в компютъра местоназначение за по-точно изобразяване оформлението на документа.

Вграждането на шрифтовете е уместно, ако в документа са използвани редки или поръчкови шрифтове, които не са обичайно налични в други компютри.

Лицензите на шрифтовете може да ограничават вграждането им в документи. Шрифтовите файлове съдържат флагове, които указват дали и как те могат да бъдат вграждани във файл с документ. LibreOffice анализира тези флагове и определя дали и как шрифтът може да бъде вграден във файл с документ, а когато отворите документ с вградени шрифтове, тези флагове отново се проверяват, за да се определи дали и как документът може да бъде разглеждан или редактиран.