Съдържание

# Сливане на клетки

Обединява съдържанието на избраните клетки в една клетка, запазвайки форматирането на първата клетка от селекцията.

Обединяването на клетки може да доведе до грешки при изчисляване на формулите в таблицата.

За достъп до тази команда...

#### От лентата с менюта:

Изберете Форматиране - Сливане и разделяне на клетки - Сливане на клетки.

#### От страничната лента:

В колодата Подравняване на панела Свойства отметнете полето Сливане на клетки.

#### От лентата с менюта:

Изберете Таблица - Сливане на клетки

#### От интерфейса с раздели:

Изберете Таблица - Сливане на клетки.

#### От страничната лента:

В колодата Таблица на панела Свойства отметнете полето Сливане на клетки.

#### От контекстното меню:

Изберете Сливане на клетки.

#### От лентите с инструменти:

Сливане на клетки

Клетките не мога да се сливат повторно, без първо да се разделят.

Сливането на селекция от клетки, която частично включва вече обединени клетки, обикновено е възможно чрез Разделяне на слети клетки, последвано от Сливане на клетки, без да се променя началната селекция. Резултатът до голяма степен зависи от предишните ви избори при сливане на клетки, направени чрез описаните по-долу настройки в диалога Сливане на клетки.

Не се поддържа множествена селекция, тоест селекцията трябва да бъде правоъгълна.

Обединената клетка получава името и съдържанието на първата клетка от селекцията.

Ако повече от една от обединяваните клетки има съдържание, се отваря диалоговият прозорец Сливане на клетки.

#### Настройки в диалога „Сливане на клетки“

Налице са три възможности:

- Преместване съдържанието на скритите клетки в първата клетка: настоящото съдържание на скритите клетки се обединява в първата клетка, а скритите се изпразват; резултатите на формулите, цитиращи скритите клетки или първата клетка, се променят.

- Запазване съдържанието на скритите клетки: съдържанието на скритите клетки се запазва; резултатите на формулите, цитиращи тези клетки, не се променят.

- Изтриване съдържанието на скритите клетки: съдържанието на скритите клетки се премахва; резултатите на формулите, цитиращи тези клетки, се променят.

Теми, свързани с показаната

Сливане и центриране на клетките

Разделяне на слети клетки

Сливане и разделяне на клетки

Цитиране на клетка от друг документ

Сливане и разделяне на клетки

Разделяне на клетки