Съдържание

# Свойства на стъпаловидни линии

В диаграми, съдържащи линии (т.е. линейни или точкови – XY) можете да изберете показване на стъпаловидни вместо прави линии. Разполагате с няколко настройки за свойствата на тези линии.

За достъп до тази команда...

В диалоговия прозорец „Тип на диаграма“ за линейна диаграма или точкова диаграма с линии изберете „Стъпаловидни“ от списъка „Вид линии“, после щракнете върху бутона „Свойства“.

## Видове стъпаловидни линии

- Започва се с хоризонтална линия, която се пречупва вертикално нагоре в края.

- Започва се със стъпало вертикално нагоре и се завършва с хоризонтална линия.

- Започва се с хоризонтална линия, следва вертикална стъпка в средата на стойностите по X и се завършва с хоризонтална линия.

- Започва се със стъпало нагоре до средата на стойностите по Y, следва хоризонтална линия и се завършва с вертикално стъпало до края.