Съдържание

# Редактиране

Менюто съдържа команди за редактиране съдържанието на текущия документ.

## Отмяна

Отменя последната команда или последния въведен текст. За да изберете командите, които желаете да отмените, щракнете върху стрелката до иконата Отмяна в лентата Стандартни.

## Възстановяване

Анулира действието на последната команда Отмяна. За да изберете стъпката на Отмяна, която искате да анулирате, щракнете върху стрелката до иконата Възстановяване в лентата Стандартни.

## Повтаряне

Повтаря последната команда. Тази команда е достъпна в Writer и Calc.

## Изрязване

Премахва избраното и го копира в клипборда.

## Копиране

Копира избраното в клипборда.

## Поставяне

Вмъква съдържанието на клипборда в позицията на курсора, заменяйки избраните текст и обекти, ако има такива.

## Меню „Специално поставяне“

Вмъква в текущия файл съдържанието на клипборда в зададен от вас формат.

## Избиране на всичко

Избира цялото съдържание на текущия файл, рамка или текстов обект.

## режим на избор

Посочете режима на избиране в подменюто: стандартна или блокова селекция.

## Избиране на текст

Можете да активирате курсор за избиране в текстов документ само за четене.

## Търсене

Превключва видимостта на лентата Търсене за търсене на текст или навигация по елементи в документа.

## Търсене и замяна

Търси или заменя текстове или формати в текущия документ.

## Преминаване към страница

Отваря диалогов прозорец, в който да въведете кой номер страница да се покаже.

## Следене на промените

Показва наличните команди за следене на промени във файла.

## Меню „Коментари“

Показва подменю, което ви позволява да отговаряте на коментари от други потребители, да разрешавате и изтривате коментари.

## Хипервръзка

Отваря диалог, в който можете да редактирате хипервръзки.

## Препратка

Подменю, което позволява редактиране на бележки под линия и в края, записи за указател и библиографски записи.

## Полета

Отваря диалогов прозорец, в който можете да редактирате свойствата на поле. Щракнете пред полето и изберете тази команда. В диалоговия прозорец може да използвате бутоните със стрелки, за да се прехвърляте към предишно или следващо поле.

## Връзки към външни файлове Външни връзки

Можете да промените или прекъснете всяка от връзките към външни файлове в текущия документ. Можете също да обновите съдържанието на текущия файл към най-скоро записаната версия на свързания външен файл. Тази команда не важи за хипервръзките и не е достъпна, ако текущият документ не съдържа връзки към други файлове.

## OLE обект

Позволява редактирането на избран OLE обект, който е бил вмъкнат с подменюто Вмъкване - OLE обект.

## Смяна на БД

Смяна на източниците на данни за текущия документ. За да се показват правилно съдържанията на вмъкнатите полета, заместващата база от данни трябва да съдържа полета с идентични имена.

## Свободен курсор

Активира или деактивира свободния курсор. Можете да щракнете в началото, средата или края на всеки възможен ред от страница и да започнете да въвеждате.

## Режим на редактиране“

Позволява ви да редактирате документ или таблица в база от данни, отворена само за четене. Използвайте настройката Режим на редактиране, за да активирате режима на редактиране.