Съдържание

# Кадър Страница

Позволява ви да дефинирате оформления на страница за документи с една или повече страници, номерация на страници и формати на хартията.

За достъп до тази команда...

Изберете раздела Кадър - Свойства - Кадър.

Изберете раздела Страница - Свойства - Страница.

Изберете раздела Форматиране - Стил на страница - Страница.

Изберете Изглед - Стилове (Command+T)(F11) - отворете контекстното меню на стил за страници и изберете раздела Нов/Редактиране на стил - Страница.

Изберете раздела Форматиране - Стил на страница - Страница.

Изберете Изглед - Стилове (Command+T)(F11) - отворете контекстното меню на стил за страници и изберете раздела Нов/Редактиране на стил - Страница.

Изберете раздела Форматиране - Стил на страница - Страница (Writer).

Избиране на максималната печатаема област на страница

## Формат на хартията

Изберете от списъка с предварително дефинирани размери хартия или задайте свой формат по избор,

### Формат

Изберете предварително дефиниран размер хартия или създайте формат по избор, като въведете размери за хартията в полетата Височина и Ширина.

Форматите за кадри „Показване върху екран (4:3)“, „Показване върху екран (16:9)“ и „Показване върху екран (16:10)“ служат за съвместимост с Microsoft PowerPoint.

### Ширина

Показва ширината на избрания формат хартия. За да дефинирате формат по избор, въведете ширина тук.

### Височина

Показва височината на избрания формат хартия. За да дефинирате формат по избор, въведете височина тук.

### Ориентация

Изберете ориентация на хартията за визуализация и печат.

#### Портрет

Показва и отпечатва текущия документ с вертикално ориентирана хартия.

#### Пейзаж

Показва и отпечатва текущия документ с хоризонтално ориентирана хартия.

### Посока на текста

Изберете посоката на текста, която желаете да ползвате в документа. Посоката „от дясно наляво (вертикално)“ завърта всички настройки за оформление освен колонтитулите на 90 градуса.

Посока на текста се вижда само ако е отметнато Азиатски или Сложни писмености в LibreOffice - Preferences Инструменти - Настройки - Езикови настройки - Езици.

### Поле за мостра

Показва мостра на текущия избор.

### Касета с хартия

Изберете източник на хартията за принтера. Ако желаете, можете да припишете различни касети с хартия на различните стилове на страници. Например, задайте различна касета за стила Първа страница и заредете касетата с фирмени бланки на вашата организация.

## Бели полета

Задайте разстоянието между ръбовете на страницата и текста на документа.

### Отляво / Отвътре

Въведете разстоянието, което да бъде оставено между левия ръб на хартията и текста на документа. Ако ползвате огледално оформление на страници, въведете разстоянието от вътрешния ръб на хартията до вътрешния край на текста.

### Отдясно / Отвън

Въведете разстоянието, което да бъде оставено между десния ръб на хартията и текста на документа. Ако ползвате огледално оформление на страници, въведете разстоянието от външния ръб на хартията до външния край на текста.

### За подвързване

Въведете разстоянието, което да бъде оставено между левия ръб на хартията и лявото поле. Ако ползвате огледално оформление на страници, въведете разстоянието между вътрешното поле и вътрешния ръб на страницата.

### Отгоре

Въведете разстоянието, което да бъде оставено между горния ръб на хартията и текста на документа.

### Отдолу

Въведете разстоянието, което да бъде оставено между долния ръб на хартията и текста на документа.

## Настройки за оформление

### Оформление на страниците

Укажете дали текущият стил да показва нечетните, четните или всички страници.

#### Отляво и отдясно

Текущият стил за страници показва и четните, и нечетните страници със зададените бели полета отляво и отдясно.

#### Огледално

Текущият стил за страници показва и четните, и нечетните страници със зададените бели полета отвътре и отвън. Използвайте това оформление, ако искате да подвържете отпечатаните страници като книга. Въведете ширината на пространството за подвързване като вътрешно поле.

#### Само отдясно

Текущият стил за страници показва само нечетните (десните) страници. Четните страници се показват празни.

#### Само отляво

Текущият стил за страници показва само четните (левите) страници. Нечетните страници се показват празни.

### Номера на кадри

Изберете формата за номериране на кадри, който искате да използвате в текущия стил за кадри.

### Номера на страници

Изберете формата за номериране на страници, който искате да използвате в текущия стил за страници.

### Отправен стил

Изберете абзацния стил, който искате да се използва като отправна точка за подравняване на текста в избрания стил за страници. Височината на шрифта, зададена в отправния стил, определя стъпката на вертикалната мрежа на страницата.

### Редова разредка на страницата

Подравнява текста в избрания стил за страници спрямо вертикална текстова мрежа. Стъпката на мрежата се определя от отправния стил.

### Страна за подвързване

Позволява ви да изберете дали полето за подвързване на текущия документ да бъде от лявата страна на страниците му (по подразбиране) или от горната, когато документът се визуализира.

### Подравняване на таблица

Задайте настройките за подравняване на клетките върху отпечатаната страница.

#### Хоризонтално

Центрира клетките хоризонтално върху напечатаната страница.

#### Вертикално

>Центрира клетките вертикално върху отпечатаната страница.

### Побиране на обекта в хартията

Преоразмерява графичните обекти така, че да се поберат върху избраната от вас хартия. Разположението на обектите се запазва.

Теми, свързани с показаната

Смяна на мерните единици

Печатане с редовата разредка на страницата (напасване на редовете)