Съдържание

# Потребителски интерфейс

Отваря диалога Изберете предпочитания от вас потребителски интерфейс, за да можете да изберете оформлението на потребителския интерфейс за LibreOffice.

За достъп до тази команда...

#### От лентата с менюта:

Изберете менюто Изглед - Потребителски интерфейс.

#### От интерфейса с раздели:

В менюто горе вдясно (☰) изберете Потребителски интерфейс.

Динамичната лента предлага различна организация на контролите и иконите вместо прави редове от икони, като показва командите и съдържанието контекстно групирани, с цел по-бърз достъп и по-добро потребителско изживяване.

## Оформления на потребителския интерфейс

Изборът на потребителски интерфейс указва кои елементи на потребителския интерфейс да са видими.

### Стандартна лента с инструменти

Класически режим с две видими ленти с инструменти – стандартни команди и форматиране. Страничната лента е отчасти свита и показва само етикети на раздели. Предназначен за потребители, запознати с класическия интерфейс.

### С раздели

В този режим лентата е разбита на раздели, всеки от които съдържа набор от икони, групирани по контекст. Контекстът може да се мени и според избрания в документа обект, например таблица или изображение. Потребителският интерфейс с раздели е най-близък до лентите, използвани в Microsoft Office. Организирането на функционалността в раздели прави главното меню излишно.

### С раздели, компактна

Компактният вариант с раздели цели близост с интерфейса на Microsoft Office, но заема по-малко място, за по-малки екрани.

### Лента с групи, компактна

Компактната лента с групи предоставя достъп до функциите по групи, с икони за най-често използваните функции и падащи менюта за останалите. Този компактен вариант пести място по вертикала.

### Контекстно, обединени

Контекстният единичен интерфейс показва функциите в лента с инструменти от един ред, чието съдържание зависи от контекста.

### Единична лента с инструменти

Стандартен потребителски интерфейс, но с лента с инструменти само на един ред. Предназначен за употреба на малки екрани. Страничната лента е свита.

### Странична лента

Стандартен потребителски интерфейс с разгъната странична лента. Препоръчва се за опитни потребители, които искат бързо да променят множество различни свойства.

Когато потребителят активира допълнителни ленти с инструменти, това се записва в профила му. Така при връщане от режима „Динамична лента“ всички ленти с инструменти, зададени като видими, ще се покажат отново.

Режимите с раздели и с групи имат и компактни варианти.

Размерът на иконите в динамичната лента може да се настройва в списъчното поле LibreOffice - Preferences Инструменти - Настройки - LibreOffice - Изглед - Размер на иконите в динамичната лента.

Динамичната лента не може да се персонализира.

Текущата реализация (LibreOffice 24.2) на динамичната лента е обща за модулите Writer, Calc, Draw и Impress. Промяна в динамичната лента в един модул ще повлияе върху нея в другите модули.

Теми, свързани с показаната

Ленти с инструменти

Настройки за Изглед