Съдържание

# Дефиниране на различни колонтитули

Можете да използвате различни колонтитули в различните страници от документа, стига въпросните страници да ползват различни стилове за страница. LibreOffice предлага няколко предварително дефинирани стилове за страници, например Първа страница, Лява страница и Дясна страница, а можете да добавяте и свои стилове за страници.

Ако желаете, можете да използвате и огледално оформление на страници, в случай че външното и вътрешното бяло поле на страниците се различават. За да приложите тази настройка върху стил за страници, изберете Форматиране - Стил на страница, отворете раздела Страница и в областта Настройки за оформление изберете „Огледално“ в полето Подредба на страниците.

Например, чрез стиловете за страници можете да зададете различни горни колонтитули за четните и нечетните страници от документа.

1. Отворете нов текстов документ.

2. Изберете Изглед - Стилове и щракнете върху иконата Стилове за страници в раздела „Стилове“ на страничната лента.

3. Щракнете върху "Дясна страница" в списъка със стилове за страници и изберете Промяна.

4. В диалоговия прозорец Стил за страници отворете раздела Горен колонтитул.

5. Отметнете полето Горен колонтитул и отворете раздела Организатор.

6. В полето Следващ стил изберете „Лява страница“.

7. Натиснете бутона OK.

8. В прозореца Стилове щракнете с десния бутон върху „Лява страница“ в списъка със стилове за страници и изберете Промяна.

9. В диалоговия прозорец Стил за страници отворете раздела Горен колонтитул.

10. Отметнете полето Горен колонтитул и отворете раздела Организатор.

11. В полето Следващ стил изберете „Дясна страница“.

12. Натиснете бутона OK.

13. Щракнете двукратно върху "Дясна страница" в списъка със стилове за страници, за да приложите стила върху текущата страница.

14. Въведете текст или графика в горния колонтитул за стила Лява страница. След като към документа бъде добавена следващата страница, въведете текста или графиката за стила Дясна страница.

Теми, свързани с показаната

Горни и долни колонтитули

Създаване на стил за страници, базиран на текущата страница

Вмъкване на име и номер на глава в колонтитул

Форматиране на колонтитули