Съдържание

# Триизмерен изглед

На първата страница от помощника за диаграма или в контекстното меню на диаграма можете да изберете тип на диаграмата.

За достъп до тази команда...

Изберете Вмъкване - Диаграма...

Вмъкване на диаграма

Натиснете Shift+F1 и посочете някоя контрола, за да научите повече за нея.

Мострата на диаграмата отразява новите настройки, които въвеждате в диалоговия прозорец.

- Когато затворите диалоговия прозорец с OK, промените се прилагат окончателно.

- Ако напуснете диалоговия прозорец с Отказ или Escape, диаграмата се връща към състоянието си отпреди отварянето му.

За триизмерна диаграма можете да изберете Форматиране - Триизмерен изглед, за да зададете перспективата, повърхността и осветлението.

## Перспектива

- Въведете стойностите за завъртане на диаграмата около трите оси и за перспективното изкривяване.

За изглед отпред на диаграмата задайте 0 за всички ъгли. Кръговите и пръстеновидните диаграми се показват като кръгове.

Ако е включена настройката „оси под прав ъгъл“, можете да въртите съдържанието на диаграмата само в посока X или Y, т.е. успоредно на краищата й.

Стойност 90 за x и 0 за y и z означава изглед отгоре на диаграмата. Ако x е -90, ще получите изглед отдолу.

Ротациите се прилагат в реда x, y, z.

Когато са разрешени светлосенките и завъртите диаграма, светлинните източници се въртят, все едно са закрепени за нея.

Осите на въртене винаги са свързани със страницата, а не с осите на диаграмата. Това е различно от някои други програми за диаграми.

Отметнете полето Перспектива, за да видите диаграмата в централна проекция вместо в успоредна проекция.

Задайте фокусно разстояние с бутона – брояч. Стойност 100% означава перспективна проекция, при която далечната страна на диаграмата е приблизително два пъти по-малка от близката.

По-старите версии на LibreOffice не могат да показват зададената в проценти перспектива както текущата версия.

## Външен вид

- Изберете схема от списъка.

Когато изберете схема, полетата за отметка и светлинните източници се настройват по съответния начин.

- Ако отметнете или изчистите комбинация от полета, която не съвпада със схемите „Проста“ или „Реалистична“, ще създадете схема „По избор“.

- Ако отметнете Светлосянка, за изобразяване на повърхността ще се използва методът на Гуро. В противен случай повърхността ще се показва плоска.

  При плоската повърхност на всяка стена се приписва един единствен цвят. Ръбовете се виждат, не са възможни плавни преливания и точкови източници.

  При метода на Гуро се прилагат градиенти за постигане на по-гладък и реалистичен облик.

- Отметнете Силуети на обектите, ако желаете линии по ръбовете на обектите.

- Отметнете Заоблени ръбове, ако желаете ръбовете на паралелепипедите да бъдат заоблени.

## Осветление

Задава източниците на светлина за триизмерен изглед.

- Щракнете върху някой от осемте бутона, за да включите или изключите съответния светлинен източник.

  По подразбиране е включен вторият светлинен източник. Той е първият от седемте „обикновени“ източника. Източник номер 1 прожектира светлина с огледални отблясъци.

- След това можете да изберете цвят и интензивност за избрания източник на светлина чрез падащия списък под осемте бутона. Яркостите на отделните източници се сумират, така че ако включите няколко от тях, използвайте по-тъмни цветове.

- До малката мостра в диалоговия прозорец има два плъзгача, с които да задавате вертикалната и хоризонталната позиция на избрания светлинен източник. Светлината винаги се излъчва в посока към центъра на обекта.

- Бутонът в ъгъла на мострата превключва вътрешния модел за осветлението между кълбо и куб.

- Чрез списъчното поле Разсеяна светлина можете да зададете фоновото осветление, което е еднакво във всички посоки.

Теми, свързани с показаната

Вмъкване на диаграми

Помощник за диаграма - Тип диаграма

Помощник за диаграма - Диапазон с данни

Помощник за диаграма - Серии от данни

Помощник за диаграма - Елементи на диаграмата