Съдържание

# Вмъкване и редактиране на коментари

Можете да припишете коментар на всяка клетка, като изберете Вмъкване - Коментар. Коментарът се отбелязва в клетката с червено квадратче – индикатор за коментар.

- Коментарът се вижда, когато курсорът на мишката е върху клетката.

- Когато изберете клетката, можете да посочите Показване на коментар от контекстното й меню. Това ще направи коментара постоянно видим, докато не изключите командата Показване на коментар от същото контекстно меню.

- За да редактирате постоянно видим коментар, просто щракнете върху него. Ако изтриете целия текст на коментара, самият коментар също се изтрива.

- Можете да местите и преоразмерявате всеки коментар по желание.

- Можете да форматирате всеки коментар, задавайки фонов цвят, прозрачност, кант и подравняване на текста. Изберете съответните команди от контекстното меню на коментара.

- За да покажете или скриете индикатора за коментар, изберете LibreOffice - Preferences Инструменти - Настройки - LibreOffice Calc - Изглед и отметнете или изчистете полето за отметка Индикатори на коментари.

За да покажете помощна подсказка за избрана клетка, използвайте Данни - Валидност - Помощ при въвеждане.

Теми, свързани с показаната

Вмъкване - Коментар

Валидност на съдържанието на клетка